गत जेठ महिनामा अस्पतालको १० वर्षे गुरुयोजना स्वीकृत भएको थियो । आउँदो १० वर्षभित्रमा अस्पतालमा अति विशिष्ट सेवा सहितको एक हजार श्यया र नेपाल सरकारको मेडिकल कलेज निर्माण गर्ने लक्ष्य राखिएको छ । हाल अस्पतालमा उपलब्ध सेवा जिल्ला र यस क्षेत्रका निजी अस्पताल र मेडिकल कलेजको भन्दा उच्चस्तरको भएको दाबी राजभण्डारीको छ । यही गतिमा अस्पताल अगाडि बढाउन सकिएमा केही वर्षभित्रमै यस क्षेत्रका बिरामीले चर्काे शुल्क तिरेर निजी अस्पतालमा उपचार गर्नु नपर्ने उहाँले बताउनुभयो । राजभण्डारीले भन्नुभयो, “राजधानी बाहिर पाउने सबै सुविधा अब भरतपुर अस्पतालले दिन सक्छ ।”
